The Lion King te Monte Casino Teatro deur Mocca | Bydraes | Woes - Kreatiewe platform vir Afrikaans
Titel: The Lion King te Monte Casino Teatro
Datum gepubliseer: 31 Aug 2007
"Disney's The Lion King Broadway" weerspieel die ware reis van jong Simba om op te leef na die koning wat hy bedoel is om te wees.
Die storielyn, kostuums en goeie humor hou beide jonk en oud gebind en laat die gehoor deel voel van Simba se reis. Van opgewonde, nuuskierige jongeling tot 'n verwarde tiener wat man word deur op te staan vir homself en die trop!
Die spel is wel drie ure lank met 'n tussenpouse van 15 minute, alhoewel 'n mens dit nie eens agterkom nie. Selfs die kinders het regdeur wakker gebly en dit baie genotvol gevind (en dit was 'n weeksaand!)
Die hooftaal is Engels, en ander SA-tale word ook gebruik, wat dit net meer Suid-Afrikaans laat voel! En dit het waarlik goed gevoel om selfs Afrikaans in so 'n groot blyspel te hoor. Afrikaans is dan so LEKKER TAAL MAN!!
Die teater is ook redelik goed uiteengelê met 1900 sitplekke. Ons het wel hoog op die gallery gesit, maar kon alles duidelik sien! Die met lang bene sal dalk kla oor die beenspasie, verder was dit gemaklik.
Hierdie is 'n belewenis, die kostuums is uiteraard van die bestes en selfs op die gallery het akteurs uitgekom om die hele gehoor deel te maak van die opvoering.